Konferenca e vitit 2012 kundër Sidës
Shumë përparim dhe shumë për t’u bërë në luftën kundër Sidës.
Në korrik në Uashington do të zhvillohet konferenca më e madhe botërore për SIDA-n. Rreth 20 mijë delegatë nga 200 vende dhe më shumë se 2 mijë gazetarë pritet të marrin pjesë në konferencën SIDA 2012. Do të jetë hera e parë që ngjarja zhvillohet në Shtetet e Bashkuara qysh nga viti 1990. Para conferences, drejtori i Qendrave amerikane për Kontrollin dhe Parandalimin e Sëmundjeve, Thomas Frieden, dha një pasqyrë të epidemisë këtu në Shtetet e Bashkuara dhe jashtë vendit. Dr. Thomas Frieden foli në Qendrën për Studime Strategjike dhe Ndërkombëtare në Uashington. Zoti Frieden thotë se në mbarë botën virusi HIV dhe SIDA mbeten sfidat infective më të mëdha, më shumë se 30 vjet pasi u shfaq epidemia. Shumica e infeksioneve dhe vdekjeve kanë ndodhur në Afrikën nënsahariane. Në fillim, përpara se sëmundja të kishte emër, ajo quhej sëmundja e dobësimit pasi njerëzit e infektuar humbisnin shumë peshë. Shumë gjëra kanë ndryshuar që nga fillimi i epidemisë. Raporti për përparimin global në luftën kundër SIDAs në vitin 2011 thotë se rastet vjetore të virusit HIV kanë rënë që në vitin 2001 në 33 vende, 22 prej të cilave janë në Afrikën nënsahariane. Numri i përgjithshëm i vdekjeve ka rënë që nga kulmi prej 2 presje 2 milionë në 2005. Megjithatë infeksionet dhe vdekjet po shtohen në Evropën Lindore dhe Azinë Qëndrore. Frieden e cilëson 2012ën vitin e kthesës. Ka patur përparime në kërkimet për vaksinën, mikrobicidet dhe vecanërisht në përdorimin e ilaceve antiretrovirale. Qeveria amerikane ka thënë se synimi për një gjeneratë pa SIDA është pranë. Konferenca e 19të Ndërkombëtare për SIDAn do të mbahet në Washington, nga 22 deri në 27 korrik. Frieden pret të ketë disa protesta gjatë konferencës, ndoshta lidhur me shkurtimet e buxhetit tani që vendet e ndryshme përpiqen të mëkëmben nga recesioni global. Por ai thotë se aktivistët kanë luajtur një rol madhor gjatë tre dekadave. Frieden thotë se siguria në shëndetësi do të thotë që gjithkush të jetë i lidhur përmes “ajrit që thithim, ujit që pimë dhe ushqimit që hamë.” Ai shton se “një rrezik në çdo vend qoftë është rrezik i mundshëm për të gjithë.”